A galería fue establita en a epoca d'o conte Giacomo Carrara, mecenas y coleccionista, qui deixó un cheneroso legato a la ciudat de Bergamo a fins d'o sieglo XVIII. Quan morió o conte en 1796, as suyas propiedatz fuoron administratas por comisionatos dica 1958, quan a ciudat de Bergamo prenió a responsabilidat d'a supervisión d'o museu. En 1810 se construyó un nuevo edificio en estilo neoclasico, seguntes o prochecto de l'arquitecto Simone Elia, d'a escuela de Leopoldo Pollack.